ਸਿਰਲੇਖ: ਕਾਮਨਵੈਲਥ ਖੇਡਾਂ꞉ ਸਾਇਨਾ ਦਾ ਸੋਨਾ ਅਤੇ ਸਿੰਧੂ ਦੀ ਚਾਂਦੀ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਇਸ ਮੈਚ ਵਿੱਚ ਸਾਇਨਾ ਨੇਹਵਾਲ ਨੇ ਜਿੱਤ ਹਾਸਲ ਕਰ ਕੇ ਸੋਨ ਤਗਮਾ ਭਾਰਤ ਦੀ ਝੋਲੀ ਪਾਇਆ ਜਦ ਕਿ ਪੀ ਵੀ ਸਿੰਧੂ ਨੇ ਚਾਂਦੀ ਦਾ ਤਗਮਾ ਜਿੱਤਿਆ। 

ਦੋਹਾਂ ਨੇ ਇੱਕ ਹੀ ਕੋਚ ਅਤੇ ਅਕੈਡਮੀ ਤੋਂ ਸ਼ੁਰੂਆਤ ਕੀਤੀ। ਇੱਕ ਦੂਜੇ ਨੂੰ ਟਰੇਨਿੰਗ ਦੇਣ ਵਾਲੀਆਂ ਖਿਡਾਰਨਾਂ ਦੇ ਖੇਡ ਜੀਵਨ ਵਿੱਚ ਸਮਾਨਤਾਵਾਂ ਵੀ ਹਨ ਤੇ ਕਈ ਮਾਮਲਿਆਂ ਵਿੱਚ ਵਖਰੇਵੇਂ ਵੀ।

28 ਸਾਲਾ ਸਾਇਨਾ ਅਤੇ 22 ਸਾਲਾਂ ਦੀ ਸਿੰਧੂ ਕਈ ਵਾਰ ਮੁਕਾਬਲਾ ਕਰ ਚੁੱਕੀਆਂ ਹਨ ਪਰ ਇਸ ਤੋਂ ਪਹਿਲੇ ਚਾਰ ਮੁਕਾਬਲਿਆਂ ਵਿੱਚ ਸਾਇਨਾ 3-1 ਨਾਲ ਭਾਰੂ ਰਹੇ ਸਨ।

ਸਾਇਨਾ ਦਾ ਖੇਡ ਸਫਰ

17 ਮਾਰਚ 1990 ਨੂੰ ਜਨਮੇ ਸਾਇਨਾ ਪਹਿਲੀ ਵਾਰ ਉਸ ਸਮੇਂ ਸੁਰਖੀਆਂ ਵਿੱਚ ਆਏ ਜਦੋਂ 2003 ਵਿੱਚ ਉਨ੍ਹਾਂ ਨੇ ਚੈਕ ਓਪਨ ਵਿੱਚ ਜੂਨੀਅਰ ਟਾਈਟਲ ਜਿੱਤਿਆ।

15 ਸਾਲਾਂ ਦੀ ਉਮਰ ਵਿੱਚ ਜਦੋਂ ਉਨ੍ਹਾਂ ਨੇ 9 ਵਾਰ ਚੈਂਪੀਅਨ ਅਪਰਣਾ ਪੋਪਟ ਨੂੰ ਹਰਾਇਆ ਤਾਂ ਲੋਕਾਂ ਨੂੰ ਲੱਗਿਆ ਕਿ ਇਹ ਕਿਹੜੀ ਨਵੀਂ ਖਿਡਾਰਨ ਹੈ। ਫੇਰ ਸਾਇਨਾ 2006 ਵਿੱਚ ਅੰਡਰ-19 ਚੈਂਪੀਅਨ ਬਣੇ।

ਇਸ ਮਗਰੋਂ ਭਾਵੇਂ ਉਨ੍ਹਾਂ ਦੇ ਖੇਡ ਜੀਵਨ ਵਿੱਚ ਕਈ ਔਖੇ-ਸੌਖੇ ਵੇਲੇ ਆਏ ਪਰ ਸਾਇਨਾ ਦੀ ਉਡਾਣ ਲਗਾਤਾਰ ਜਾਰੀ ਹੈ।

ਸਾਇਨਾ ਦੇ ਨਾਮ ਕਈ ਫਸਟ ਦਰਜ ਹਨ। ਬੈਡਮਿੰਟਨ ਵਿੱਚ ਓਲੰਪਿਕ ਮੈਡਲ ਜਿੱਤਣ ਵਾਲੀ ਉਹ ਪਹਿਲੀ ਭਾਰਤੀ ਬਣੀ। 

2015 ਵਿੱਚ ਬੈਡਮਿੰਟਨ ਵਿੱਚ ਦੁਨੀਆਂ ਦੀ ਪਹਿਲੇ ਨੰਬਰ ਦੀ ਖਿਡਾਰਨ ਬਣਨ ਵਾਲੀ ਉਹ ਪਹਿਲੀ ਭਾਰਤੀ ਸਨ।

ਸੁਪਰਸੀਰੀਜ਼ ਫਤਹਿ ਕਰਨ ਵਾਲੀ ਵੀ ਉਹ ਪਹਿਲੀ ਭਾਰਤੀ ਸਨ।

2010 ਵਿੱਚ ਦਿੱਲੀ ਸੀਰੀ ਫੋਰਟ ਆਡਿਟੋਰੀਅਮ  ਵਿੱਚ ਦੇਖਿਆ ਕਾਮਨਵੈਲਥ ਦਾ ਉਹ ਨਿਰਣਾਇਕ ਮੈਚ ਮੈਨੂੰ ਹਾਲੇ ਵੀ ਯਾਦ ਹੈ। 

ਉਹ ਖੇਡਾਂ ਦਾ ਆਖਰੀ ਦਿਨ ਸੀ ਅਤੇ ਭਾਰਤ 99 ਮੈਡਲ ਜਿੱਤ ਚੁੱਕਿਆ ਸੀ।

ਸੈਂਕੜਾ ਪੂਰਾ ਕਰਨ ਦੀ ਦਬਾਅ ਸਾਇਨਾ 'ਤੇ ਸੀ। ਇਹ ਬੇਹੱਦ ਤਣਾਅਪੂਰਨ ਮੈਚ ਉਨ੍ਹਾਂ ਨੇ 19-21, 23-21, 21-13 ਨਾਲ ਆਪਣੇ ਨਾਮ ਕੀਤਾ।

ਫੇਰ ਸਾਲ 2012 ਵਿੱਚ ਲੰਡਨ ਓਲੰਪਿਕ ਵਿੱਚ ਮੈਡਲ ਜਿੱਤਿਆ ਅਤੇ 10 ਸੂਪਰ ਸੀਰੀਜ਼ ਆਪਣੇ ਨਾਮ ਲਿਖਵਾਈਆਂ। ਤਕਨੀਕੀ ਰੂਪ ਤੋਂ ਮਾਹਿਰ ਅਤੇ ਮਾਨਸਿਕ ਰੂਪ ਵਿੱਚ ਮਜ਼ਬੂਤ ਸਾਇਨਾ ਦੀਆਂ ਖੂਬੀਆਂ ਰਹੀਆਂ ਹਨ।

ਇਹ ਉਨ੍ਹਾਂ ਦਾ ਹੀ ਕਮਾਲ ਸੀ ਕਿ 2012 ਵਿੱਚ ਕਿਸੇ ਗੈਰ-ਕ੍ਰਿਕਟ ਖਿਡਾਰੀ ਨਾਲ ਕਿਸੇ ਕੰਪਨੀ ਨੇ ਲਗਪਗ 74 ਲੱਖ ਡਾਲਰ ਦਾ ਵੱਡਾ ਮਾਰਕਿਟਿੰਗ ਸਮਝੌਤਾ ਸਹੀਬੱਧ ਕੀਤਾ।

ਕਈ ਵੱਡੇ ਮੈਚਾਂ ਵਿੱਚ ਹਾਰ ਦਾ ਮੂੰਹ ਦੇਖਣ ਕਰਕੇ ਉਨ੍ਹਾਂ ਦੀ ਸਮਰੱਥਾ 'ਤੇ ਸਵਾਲ ਉੱਠੇ ਅਤੇ ਉਹ ਕੋਚ ਗੋਪੀਚੰਦ ਤੋਂ ਵੱਖ ਹੋ ਗਏ।

ਸਾਲ 2016 ਵਿੱਚ ਰੀਓ ਓਲੰਪਿਕ ਵਿੱਚ ਸਾਇਨਾ ਨੂੰ ਗੰਭੀਰ ਸੱਟ ਲੱਗ ਗਈ। ਇਹ ਉਨ੍ਹਾਂ ਲਈ ਵੱਡਾ ਧੱਕਾ ਸੀ ਪਰ ਇਸ ਮਗਰੋਂ ਉਨ੍ਹਾਂ ਨੇ ਹੌਲੀ ਪਰ ਵਧੀਆ ਵਾਪਸੀ ਕੀਤੀ। 

ਉਨ੍ਹਾਂ ਦੇ ਨਾਲ ਹੀ ਵਾਪਸ ਆਈ ਹੈ ਗੁਰੂ-ਚੇਲੇ ਦੀ ਪੁਰਾਣੀ ਜੋੜੀ। ਕਾਮਨਵੈਲਥ ਉਨ੍ਹਾਂ ਦੀਆਂ ਪ੍ਰਾਪਤੀਆਂ ਵਿੱਚ ਇੱਕ ਹੋਰ ਵਾਧਾ ਹੈ।

ਸਿੰਧੂ ਦਾ ਖੇਡ ਸਫਰ 

5 ਜੁਲਾਈ 1995 ਨੂੰ ਤੇਲੰਗਾਨਾ ਵਿੱਚ ਪੈਦਾ ਹੋਈ 22 ਸਾਲਾ ਪੀਵੀ ਸਿੰਧੂ ਦਾ ਸਿਤਾਰਾ ਇਨ੍ਹਾਂ ਦਿਨੀਂ ਚੜ੍ਹਤ 'ਤੇ ਹੈ। ਉਹ...